Nafarroako Parlamentuko Mahaiak, 2017ko urriaren 30ean egindako bilkuran, Eledunen Batzarrari entzun ondoren, ondoko erabakia hartu zuen, besteak beste:

Talde parlamentarioen eta foru parlamentarien elkarteen eledunek Kontratu Publikoei buruzko Foru Lege proiektuari zuzenketak aurkezteko epea luzatzea eskatu dute.

Nafarroako Parlamentuko Erregelamenduaren 108. artikuluarekin bat, honako hau ERABAKI DA:

**1.** Kontratu Publikoei buruzko Foru Lege proiektuari zuzenketak aurkezteko epea **2017ko azaroaren 30eko eguerdiko hamabiak arte** luzatzea. Aipatu foru lege proiektua 2017ko irailaren 21eko 115. Nafarroako Parlamentuko Aldizkari Ofizialean argitaratu zen.

**2.** Erabaki hau Nafarroako Parlamentuko Aldizkari Ofizialean argitara dadin agintzea.

Iruñean, 2017ko urriaren 30ean

Lehendakaria: Ainhoa Aznárez Igarza